अपने अधूरे सपने थोपना ज्य़ादातरपेरेंट्सअपने अधूरे सपने बच्चों के माध्यम से पूरा करना चाहते हैं। इसके लिए वे छोटी उम्र से ही उन पर कई तरह के दबाव डालना शुरू कर देते हैं। उन्हें ऐसा लगता है कि बच्चे को स्पेशल ट्रेनिंग देकर उसे किसी भी फील्ड के लिए तैयार किया जा सकता है। ...लेकिन ट्रेनिंग भी उसी स्थिति में फायदेमंद साबित होगी, जब करियर का चुनावबच्चे की रुचि के अनुकूल हो। इसी तरह कुछ पेरेंट्स बच्चे की रुचियों की परवाह किए बगैर उसे अपने ही प्रोफेशन में आगे बढऩे के लिए प्रेरित करते हैं। ऐसा करना अनुचित है। ऐसी स्थिति में वे केवल अपने पेरेंट्स की बात मानने के लिए बेमन से उस फील्ड में चले जाते हैं, जिसमें उनकी कोई दिलचस्पी नहीं होती। इसलिए बच्चों पर अपनी इच्छाओं का बोझ न डालें, बल्कि उन्हें उनकी रुचि से जुडे क्षेत्र में आगे बढऩे के लिए प्रोत्साहित करें।